Бишімбаев пен Байжановқа қатысты апелляциялық сот отырысы басталды
DATE: 10:30, 26 Маусым 2024 | GMT +5
TITLE: Бишімбаев пен Байжановқа қатысты апелляциялық сот отырысы басталды
URL: https://kaz.inform.kz/news/bishmbaev-pen-bayzhanovka-katisti-apellyatsiyalik-sot-otirisi-bastaldi-1c0de3/
META: DATE: 10:30, 26 Маусым 2024 | GMT +5
TOTAL WORDS: 129
AUTHOR(S):
TEXT: Жоғарғы Сот қоғамның сот процесіне қызығушылығының артқанын ескере отырып, апелляциялық сатыдағы сот отырыстарының онлайнтрансляциясын жалғастыру туралы шешім қабылдады. Сот отырыстары тікелей эфирде өтіп жатыр. «Қылмыстық іс жүргізу кодексінің 424-бабына сәйкес, алқабилердің қатысуымен шығарылған үкімге шағымдарды қарау тәртібі ҚІЖК 66-бабындағы ереже бойынша жүзеге асырылады. Алқабилердің қатысуымен шығарылған үкімнің күшін жою және оны өзгерту үшін процестік бұзушылық қана негіз бола алады», - деді судья. Әзірге Қ. Бишімбаевтың қорғаушысы Ерлан Ғазымжанов сөйлеп жатыр. Еске салсақ, 2023 жылы 9 қарашада Астанадағы «Bau» мейрамханасында бұрынғы Ұлттық экономика министрі Қуандық Бишімбаев өзінің жұбайын соққыға жықты. Әйел жедел жәрдем жеткенше көз жұмды. Қуандық Бишімбаев 24 жылға сотталды. Сондай-ақ, экс-шенеуніктің мерзімінен бұрын босап шығуы мүмкін бе, деген тақырыпта шолу жасаған едік. Сондай-ақ, Бишімбаевтың үкімін жеңілдету үшін 100 млн теңге алған елорда тұрғыны тергеліп жатқанын еске сала кетейік
